ᒋᓴᔅ ᒋ ‍ ᐃᑕᐤ ᐅᒋᔅᒋᓄᐊᒧᐛᑭᓇ,
“ᓂᔾ ᐊᐅᒄ ᒋᒋᐛ ᓱᒥᓇᑎᒄ ᐊᑯ ᓄᑕᐎᔾ ᒋᒋᐛ ᑲ ‍ ᓂᑕᐅᒋᔨᐛᑦ᙮
ᒥᓯᐛ ᐅᑎᐧᑯᓇ ᓂᔾ ᐊ ‍ ᑕᔭᓐ ᑲ ‍ ᑎᒂᒋ ᐊᑲ ᒥᓂᓱᔨᒋ ᓄᑕᐎᔾ ᒪᓂᓯᒻ᙮
ᐊᑯ ᐊᓂᔭᔪᐛ ᐅᑎᐧᑯᓇ ᑲ ‍ ᒥᓂᓱᔨᒋ ᒥᓯᐛ ᐛᐛᓯᑕᐤ ᐊᑐᐎᔅ ᒐᒋ ᒥᓂᓱᔨᒋ᙮
ᒋᔨᐛᐤ ᒪᒃ ᓴᔅ ᔅᒋ ‍ ᐸᔭᒋᐃᑯᓇᐛᐤ ᐊᓐ ᑕᓐ ᑲ ᐃᓯ ‍ ᐎᑎᒪᑎᑯᒡ᙮
ᓂᔾ ᐊ ‍ ᑕᔭᓐ ᒧᔅ ᐃᓯ ᐱᒪᑎᓯᒄ ᐊᑯ ᑭᔭ ᓂᔾ ᒧᔅ ᒐ ‍ ᑕᔭᓐ ᐊᓐᑕ ᐊ ‍ ᑕᔭᒄ᙮
ᒧᔭᒻ ᐊ ‍ ᐃᓯᓇᒂᒡ ᐅᑎᐧᑯᓐ ᓇᒪ ᒋᑭ ᒋ ‍ ᒥᓂᓱᐤ ᐊᑲ ᐊᓐᑕ ᓱᒥᓇᑎᑯᒡ ᐅᒋ ᓂᑕᐅᒋᒐ᙮
ᐊᐅᑯᓐ ᒪᒃ ᒧᔭᒻ ᐊ ‍ ᐃᓯᓇᑯᓯᔭᒄ᙮
ᓇᒪ ᒋᑭ ᒋ ‍ ᓂᑕᐅᒋᐃᓱᓇᐛᐤ ᒐᒋ ᒥᓂᓱᐅᔭᒄ ᒧᔭᒻ ᐊᑲ ᐱᒋᔅᑯᐅᔭᒂ᙮”
“ᓂᔾ ᐊᐅᒄ ᓱᒥᓇᑎᒄ ᐊᑯ ᒋᔨᐛᐤ ᐅᑎᐧᑯᓇ᙮
ᐊᓐ ᐊᐛᓐ ᒧᔅ ᓂᔾ ᐊ ‍ ᑕᔭᓐ ᐃᓯ ᐱᒪᑎᓯᒐ ᐊᐅᑯᓐ ᐊᓐ ᒐ ‍ ᐱᒋᔅᑯᐅᒃ ᑭᔭ ᐊᐅᑯᓐ ᐊᓐ ᒐ ᒥᔪ ‍ ᒥᓂᓱᐅᑦ ᐛᔅ ᑕᐸ ᓇᔅᒡ ᒐᒂᓐ ᒋᑭ ᒋ ‍ ᐃᑐᑕᓇᐛᐤ ᐊᑲ ᐱᒋᔅᑯᐅᔭᒂ᙮
ᐊᐛᓐ ᐊᑲ ᓂᔾ ᐊ ‍ ᑕᔭᓐ ᑲ ᐃᓯ ‍ ᐱᒪᑎᓯᑦ ᐛᐱᓇᑭᓄᐤ ᒧᔭᒻ ᑕᓐ ᐊ ‍ ᐃᑐᑕᑭᓄᐅᒡ ᐅᑎᐧᑯᓐ,
ᒐᒃ ᓂᐳᐤ ᒪᒃ᙮
ᐊᓂᔭ ᒪᒃ ᐅᑎᐧᑯᓇ ᑲ ‍ ᐛᐱᓇᑭᓄᐅᒋ ᒪᒧᓴᒋᓂᑭᓄᐛ ᐊᑯ ᒪᑐᔅᑕᐛᐱᓇᑭᓄᐅᒋ ᑭᔭ ᐊ ᐊᑎ ‍ ᐃᔎᑕᒋ᙮
ᓂᔾ ᒪᒃ ᐊ ‍ ᑕᔭᓐ ᒧᔅ ᐃᓯ ᐱᒪᑎᓯᔭᒂ ᑭᔭ ᓂᑦ ᐃᔅᒋᔄᐅᓇ ᐱᒋᔅᑲᑯᔭᒂ ᒥᒄ ᑕᓐ ᒐ ᐃᓯ ‍ ᓂᑐᑎᒪᔭᒄ ᒐᒂᓐ ᐊᐅᑯᓐ ᐊᓐ ᒐ ‍ ᐃᑐᑎᒪᑯᐅᔭᒄ᙮
ᐊ ᒥᔪ ‍ ᒥᓂᓱᐅᔭᒄ ᐊᑯᑕ ᐛᒋ ‍ ᒋᔅᑕᒋᒪᑭᓄᐅᑦ ᓄᑕᐎᔾ,
ᑭᔭ ᐊᑯᑕ ᒋᔭᔅᑎᓇᑕᔨᑕᒂᒡ ᐊ ‍ ᐅᒋᔅᒋᓄᐊᒧᐛᑭᓂᑐᑕᑎᑯᒡ᙮”
“ᒧᔭᒻ ᑲ ‍ ᐃᔅᐱᔅ ᓴᒋᐃᑦ ᐅᑕᐎᒪᐤ ᐊᐅᑯᓐ ᒧᔭᒻ ᑲ ‍ ᐃᔅᐱᔅ ᓴᒋᐃᑎᑯᒡ ᑭᔭ ᒋᔨᐛᐤ᙮
ᒧᔅ ᓂᔾ ᐊ ‍ ᑕᔭᓐ ᐃᓯ ᐱᒪᑎᓯᒄ ᑭᔭ ᒧᔅ ᒐ ‍ ᒋᔅᒐᔨᑎᒪᒄ ᐊ ‍ ᓴᒋᐃᑎᑯᒡ᙮
ᐛᔅ ᓂᓇᐃᑎᒪᒂ ᓂᑦ ᐃᑎᓱᐛᐅᓇ ᒧᔅ ᒋᑭ ‍ ᒋᔅᒐᔨᑕᓇᐛᐤ ᐊ ‍ ᓴᒋᐃᑎᑯᒡ ᒧᔭᒻ ᓂᔾ ᑲ ᐃᓯ ‍ ᓂᓇᐃᑐᐅᒃ ᓄᑕᐎᔾ ᑕᓐ ᑲ ‍ ᐃᑎᓱᒥᑦ ᓂ ‍ ᒋᔅᒐᔨᑎᒺᓐ ᐊ ‍ ᓴᒋᐃᑦ᙮”
“ᔅᒋ ‍ ᐎᑎᒪᑎᓇᐛᐤ ᒪᒃ ᐅᔭ ᒐᒂᔪᐛ ᓂᒧᒋᒐᔨᑎᒧᐅᓐ ᒐᒋ ᐱᒋᔅᑲᑯᔭᒄ ᓇᔅᒡ ᒐᒋ ᓴᑭᔅᒋᓇᔅᑲᑯᔭᒄ ᐊ ‍ ᒧᒋᒐᔨᑎᒪᒄ᙮
ᒋᑦ ᐃᑎᓱᒥᑎᓇᐛᐤ ᒪᒃ ᒐᒋ ᓴᒋᐃᑐᔭᒄ ᒧᔭᒻ ᓂᔾ ᑲ ‍ ᐃᔅᐱᔅ ᓴᒋᐃᑎᑯᒡ᙮
ᓇᒪ ᑕᐤ ᐊᐛᓐ ᐅᔭ ᒐᒋ ᐃᔅᐱᔅ ᓴᒋᐃᐛᑦ,
ᓇᔅᒡ ᒐᒋ ᐱᔅᑎᓇᐧᒃ ᐅᐱᒪᑎᓯᐅᓐ ᐎᒐᐛᑭᓇ ᒐᒋ ᐱᒪᑎᓯᔨᒋ᙮
ᒋᔨᐛᐤ ᒪᒃ ᒋᑭ ‍ ᐎᒐᐛᑭᓂᑕᑎᓇᐛᐤ ᐃᑐᑎᒪᒂ ᑕᓐ ᐊ ‍ ᐃᑎᓱᒥᑎᑯᒡ᙮
ᓇᒪ ᐊᑯ ᐊᐱᒋᐊᑭᓐᒡ ᒋᑭ ᐅᒋ ‍ ᐃᓯᓂᐧᑲᑎᑎᓇᐛᐤ ᐛᔅ ᐊᐱᒋᐊᑭᓐ ᓇᒪ ᒋᔅᒐᔨᑎᒻ ᑕᓐ ᐊ ‍ ᐃᑎᔨᒋ ᐅᒋᒪᒪ᙮
ᓂᔾ ᒪᒃ ᐎ ᓂ ᐎᒐᐛᑭᓂᒡ ᔅᒋ ‍ ᐃᓯᓂᐧᑲᑎᑎᓇᐛᐤ ᐛᔅ ᒥᓯᐛ ᒐᒂᔪᐛ ᑲ ᐃᓯ ‍ ᐎᑎᒧᐅᑦ ᓄᑕᐎᔾ ᔅᒋ ‍ ᐎᑎᒪᑎᓇᐛᐤ᙮
ᓇᒪ ᒋᔨᐛᐤ ᒋ ᐅᒋ ‍ ᐎᔭᐱᒥᓇᐛᐤ,
ᓂᔾ ᐊᐅᒄ ᑲ ‍ ᐅᑎᓂᑎᑯᒡ᙮
ᐊᓐ ᒪᒃ ᐊᒋ ‍ ᐅᑎᓂᑎᑯᒡ ᒋᑦ ᐃᑕᔨᒥᑎᓇᐛᐤ ᒐᒋ ᒥᔪ ‍ ᒥᓂᓱᐅᔭᒄ ᑭᔭ ᒧᔅ ᒐᒋ ᒥᔪ ‍ ᒥᓂᓱᐅᔭᒄ᙮
ᐊᑯ ᒪᒃ ᐅᑕᐎᒪᐤ ᒐ ‍ ᒥᔨᑕᒄ ᑕᓐ ᒥᒄ ᒐ ᐃᓯ ‍ ᓂᑐᑎᒧᐛᒄ ᓂᑦ ᐃᓯᓂᐧᑲᓱᐅᓐ ᐊ ‍ ᐊᐱᒋᑕᔭᒄ᙮
ᒋᑦ ᐃᑎᓱᒥᑎᓇᐛᐤ ᒪᒃ ᐅ,
ᐊᐅᒄ ᒐᒋ ᓴᒋᐃᑐᔭᒄ᙮”